Brand beïnvloed Kaapse treindiensteArgieffoto. ‘n Treinwa is Vrydagoggend verwoes nadat ŉ brand by ‘n Kaapstadse treinstasie uitgebreek het. Wilfred Solomons-Johannes, ŉ woordvoerder van Kaapstad se rampbestuur, sê die brand het op ŉ treintrok by die Brackenfell-treinstasie ontstaan. “Die brand het omstreeks 03:00 as gevolg van ŉ elektriese fout met die oorhoofse kragkabels ontstaan,” het Solomons-Johannes gesê. Twee brandweerwaens en ŉ noodvoertuig is na die toneel ontbied. Die brand is gou onder beheer gebring. Die brand het treindienste tussen Muldersvlei en Bellville asook na Malmesbury, beïnvloed. Metrorail het busdienste vir pendelaars beskikbaar gestel.